ས་འགུལ་གྱིས་སྐྱེ་རྒུ་ལ་གནོད་སྐྱོན་ཚབས་ཆེན་བསྐྲུན་ཀྱང་།མིའི་རིགས་ཀྱི་ལྷག་བསམ་དང་བརྩེ་སེམས་ཀྱིས་ནང་གི་ན་ཟུག་དང་སྐྱོ་གདུང་གཞོམ་ནུས་པ་དེ་ནི།བརྩེ་བའི་འོད་མདངས་ཀྱི་ཆ་ཞིག་ཡིན་པར་མ་ཟད།དེས་ང་ཚོའི་མི་གཞིའི་སྟོང་ཆ་ལ་ཁ་གསབ་དང་འདང་ས་ནས་ཁ་སྣོན་བྱེད་ཀྱིན་ཡོད།མི་ཚང་མ་ལ་སེམས་བཟང་གི་ངོས་ཤིག་ཡོད་པས།སེམས་ཁམས་དེ་ཉིད་གསོ་སྐྱོང་དང་སྐུལ་མ་བྱས་ན་རང་གཞན་གཉིས་ཆར་བདེ་སྐྱིད་བསྐྲུན་ཐུབ།བདེ་སྐྱིད་བརྩོན་ལེན་གྱི་གོ་རིམ་ཁྲོད་དུ།ང་ཚོས་ཅིས་ཀྱང་མི་གཞན་དག་ལ་མནོ་བསམ་བྱ་འོས་ཏེ།མནོ་བསམ་བྱེད་སྟངས་དེའང་ད་ལྟ་གོ་ལར་འཚོ་བཞིན་པའི་འགྲོ་བ་མི་ཙམ་མ་ཡིན་པར།མ་འོངས་པར་འཚོ་བར་འགྱུར་བའི་སྲོག་ཆགས་ཚང་མ་ལ་འདང་ཤག་ཤག་གི་འཚོ་གནས་ཀྱི་བར་སྟོང་ངེས་ཅན་ཞིག་རྩིས་འཕྲོད་དགོས།